钦定古今图书集成/明伦汇编/官常典/第667卷 > 何昌㝢
## 钦定古今图书集成/明伦汇编/官常典/第667卷 > 何昌㝢

按《南齐书》本传：“昌㝢，字俨望，庐江灊人也。少而淹厚，

㝢州主簿，迁司徒行参军、太傅五官、司徒东阁祭酒，
尚书仪曹郎。建平王景素为征北、南徐州，昌宇又为
府主簿，以夙素见重。母老求禄，出为湘东太守，加秩
千石，为太祖骠骑功曹。昌宇在郡，景素被诛，昌宇痛”
之，至是启太祖曰：“伏寻故建平王因心自远，忠孝基
性，徽、和之誉，早布国言；胜、素之情，夙洽民听。世祖绸
缪，太宗眷异，朝中贵人，野外贱士，虽闻见有殊，谁不
悉斯事者？元徽之间，政关群小，构扇异端，共令倾覆，
殷勤之非，古人所悼。况苍梧将季，能无衒惑，一年之
中，藉者再三，有必颠之危，无暂立之”安。行路寒心，往
来跼蹐。而王夷虑坦然，委之天命。惟谦惟敬，专诚奉
国。闺无执戟之卫，门阙衣介之夫，此五尺童子所见，
不假阔曲言也。一沦疑似，身名顿灭，冤结渊泉，酷贯
穹昊。时经隆替，岁改三元，旷荡之惠亟申，被枉之泽
未流，俱沐温光，独酸霜露。明公铺天地之施，散云雨
之润，物无巨细，咸被“庆渥。若今日不蒙照涤，则为万
代冤魂昌宇，非敢慕慷慨之士，激扬当世，实义切于
心，痛入骨髓，沥肠纾愤，仰希神照，辩明枉直，亮王素
行，使还名帝籍，归灵旧茔，死而不泯，岂忘德于黄垆。
分躯碎首，不足上谢。”又《与司空褚渊书》曰：“天下之可
哀者有数，而埋冤于黄泉者为甚焉。何者？百年之寿，
同于朝露，挥忽去留，宁足道哉！政欲阖棺之日，不陨
令名，竹帛传芳烈，钟石纪清英。”是以昔贤甘心于死
所者也。若怀忠抱义，而负枉冥冥之下，时主未之矜，
卿相不为言，良史濡翰，将被以恶名。岂不痛哉！岂不
痛哉！窃寻故建平王地属亲贤，德居宗望，道心惟冲，
睿性天峻。散情风云，不以尘务婴衿；明发怀古，惟以
琴书娱志，言忠孝，行惇慎，二公之所深鉴也。前者阮、
杨连党，构此纷纭，虽被明于朝贵，愈结怨于群丑。觇
察继踪，疑防重著，小人在朝，《诗史》所叹。〈少一句〉清识饮
涕。王每永言终日，气泪交横，既推信以期物，故日去
其备卫，朱门萧条，示存典刑而已。求解徐州，以避北
门要任；苦乞会稽，贪处东瓯闲务。此并彰于事迹，与
公道味相求，期心有素。方共经营家国，劬劳王室，何
图时不我与，契阔屯昏，忠诚弗亮，罹此百殃。岁朔亟
流，已经四载，皇命惟新，人沾天泽。而幽然深“酷，未蒙
照明，封殡卑杂，穷魂莫寄，昭穆不序，松柏无行，事伤
行路，痛结幽显。吾等叩心泣血，实有望于圣时。公以
德佐世，欲物得其所，岂可令建平王枉直不分邪！”田
叔不言梁事，袁丝谏止淮南，以“两国衅祸，尚回帝意，
岂非亲亲之义，宁从敦厚。而今疑似未辨，为世大戮，
若使王心迹得申，亦示海内理冤枉，明是非，存亡国，
继绝世，周汉之通典，有国之所急也。昔叔向之理，恃
祁大夫而获亮；戾太子之冤，资车丞相而见察。幽灵
有知，岂不眷眷于明。顾碎首抽胁，自谓不殒。”渊答曰：
“追风古人，良以嘉叹。但事既昭晦，理有逆从，建平初
阻，元徽未悖，专欲委咎阮、杨，弥所致疑。于时正亦谬
参此机，若审如高论，其愧特深。”太祖嘉其义，转为记
室，迁司徒左西太尉户曹属，中书郎王俭卫军长史。
俭谓昌宇曰：“后任朝事者，非卿而谁。”永明元年，竟陵
王子良表置文学官，以昌宇为竟陵王文学，以清信
相得，意好甚厚。转扬州别驾，豫章王又善之。迁太子
中庶子，出为临川内史。除庐陵王中军长史，未拜，复
为太子中庶子，领屯骑校尉。迁吏部郎，转侍中。临海
王昭秀为荆州，以昌宇为西中郎长史、辅国将军、南
郡太守，行荆州事。明帝遣徐元庆西上，害蕃镇诸王，
元庆至荆州，欲以便宜从事。昌宇曰：“仆受朝廷意寄，
翼辅外蕃，何容以殿下付君一介之使？若朝廷必须
殿下还，当更听后旨。”昭秀以此得还京师。建武二年，
为侍中，领长水校尉，转吏部尚书，复为侍中，领骁骑
将军。四年，卒，年五十一，赠太常，谥简子。昌宇不杂交
游，通和汎爱，历郡皆清白，士君子多称之。